kardosdrur/scandi-wiki huggingface dataset:
Astma-Allergi Danmark

Astma-Allergi Danmark er en dansk sundhedspolitisk organisation. Foreningen er uafhængig og arbejder for at forebygge astma og allergi. Foreningen arbejder endvidere for at bedre vilkårene for astma og allergipatienter samt at hjælpe mennesker, der er berørt af astma og/eller allergi.

Foreningen blev grundlagt den 3. marts 1971 under navnet Astma-Allergi Forbundet. Astma Allergi Danmarks øverste myndighed er foreningens årlige landsmøde.

Foreningens arbejde foregår bl.a. ved at:
 formidle faglig viden
 indsamle viden om, hvordan hverdagen ser ud for alle med astma og allergi
 følge med i forskningen
 sætte politisk fokus på området

Astma-Allergi Danmark arbejder også for at informere om astma og allergi, ligesom foreningen driver rådgivning og støtter forskning på området.

Foreningen driver allergimærket Den Blå Krans, som har til formål, at gøre det lettere at vælge allergivenlige produkter.

Foreninger fra Danmark
Allergi
Etableret i 1971
Sundhedspolitik
Kinsau

Kinsau er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Reichling.

Geografi 
Kinsau ligger i den sydlige ende af Landkreis Landsberg am Lech mellem turistruten Romantische Straße og floden Lech. Kommunens areal falder i i trin ned mod Lech.
Kinsau er eneste by i den lille kommune

Der kan endnu ses spor af den første tandhjulsbane i Bayern (1907 til 1929), der var en fabriksbane til en fabrik i træindustrien.

Eksterne henvisninger
Obermeitingen

Obermeitingen er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Igling.

Inddeling 
Ud over Obermeitingen, ligger i kommunen;
 Kolonie Obermeitingen
 Schwabstadl

Historie 
Obermeitingen hørte under Kloster Rottenbuch. Byen hørte under Kurfyrstedømmet Bayern.

I kommunen lå fra august 1944 til april 1945 en koncentrationslejr , der husede tvangsarbejdere (KZ-Außenkommando) fra kz-lejren i Dachau.

Eksterne henvisninger
Penzing (Bayern)

Penzing () er en kommune i Landkreis Landsberg am Lech, Regierungsbezirk Oberbayern i den tyske delstat Bayern.

Penzing er kendt for Bundeswehrs luftbase Fliegerhorst Penzing, der har været transport og forsyningsbase for FN- og NATO-operationer i udlandet, som det tyske forsvar har deltaget i.

Eksterne henvisninger 

 www.bayregio.de om byen
Randall Munroe

Randall Patrick Munroe (født 17. oktober 1984) er en amerikansk programmør og skaberen af internet-tegneseriestriben xkcd. Han blev født i Easton i Pennsylvania og voksede op i Chersterfield i Virginia. Han bor nu i Massachusetts. Han gik ud af Cristopher Newport University i 2006 med en grad i fysik. Munroe arbejdede for NASA før og efter, at han var blevet færdig på universitetet, men hans kontrakt blev ikke fornyet i 2006, og han begyndte at tegne xkcd på fuldtid med finansiering af salg af xkcd-relaterede varer.

Eksterne henvisninger 

 xkcd

Tegneserietegnere fra USA
Quest

En quest (oversat til søgen) i computerrollespil, inklusiv i MMORPGer, er en opgave som en spiller eller grupper af spillere kan få en belønning for at fuldføre. Belønningen kan være en stigning i spillerens erfaring, for at lære nye færdigheder og evner, skatte, in-game valuta så som guldmønter, adgang til nye steder eller områder, eller en kombination af ovenstående.

Quests er typisk inddelt i en af fire kategorier: Dræber opgaver, indsamlings opgaver, leverings opgaver og ledsagelses opgaver. Quests kan være knyttet sammen sådan at de former en serie eller kæde. På denne måde bruges questene til at give spillere yderligere informationer om baggrunden for spillerens figur. Denne mekanisme bruges også til at fremme den historie eller det plot, som spillet måtte have.

Referencer 

Computerspil gameplay
Charlotte Sparre

Charlotte Sparre (født 22. december 1968 i Helsingør) er en dansk designer, der er særligt kendt for sine farverige og unikke print.

Sparre tog sin handelseksamen i Helsingør og tog senere en stundeter eksamen i Frankrig. Hun fik derefter elevplads som salgs- og marketingsassistent hos SAS. Under studietiden solgte hun hårpynt og -elastikker på torvet i Helsingør, og efter en rejse til Asien etablerede hun i 1993 egen virksomhed. Samme år kom den første kollektion af tørklæder på gaden. 
Skabelsen af unikke og iøjefaldende mønstre og farvekombinationer er kernen i Charlotte Sparres arbejde. 
Virksomheden slog hurtigt sit navn fast på det Skandinaviske marked med kollektioner bestående af tørklæder , som skilte sig ud fra tilsvarende produkter gennem sine unikke designs. 
1998 lancerede hun under stor bevågenhed en tøjkollektion, som de internationale topmodeller Helena Christensen og Naomi Campbell præsenterede. 
I dag er Charlotte Sparres design blevet kendt og udbredt til den øvrige verden og forhandles i dag på alle kontinenter. 

Hun er gift med Jens Wittrup Willumsen, sammen har de sønnen Frederik.

Eksterne henvisninger 
 Charlotte Sparres hjemmeside

Designere fra Danmark
Personer fra Helsingør
Jørgen Lenger

Jørgen Lenger (født 17. juni 1953 i Frederikshavn) er udviklingschef i Muskelsvindfonden og forhenværende folketingsmedlem for Venstresocialisterne (VS) og senere Socialistisk Folkeparti.

Lenger blev matematisk student fra Frederikshavn Gymnasium i 1972 og arbejdede i socialforvaltningen i Aarhus Kommune fra 1975.

Han begyndte sin politiske karriere i Aarhus Byråd, hvortil han blev valgt for Venstresocialisterne i 1978. Han sad frem til 1985. Ved valget i 1984 blev han medlem af Folketinget i Århus Amtskreds med et stort personligt stemmetal, og repræsenterede frem til 1986 VS. I 1985 blev hans parlamentariske immunitet ophævet, fordi han – tillige med Anne Grete Holmsgaard, Keld Albrechtsen og Steen Tinning – havde brudt tavshedspligten og skulle sigtes for dette forhold. De fire politikere blev i Østre Landsret idømt 50 dagbøder for overtrædelse af straffeloven. Samme år havde Lenger stillet spørgsmål til justitsminister Erik Ninn-Hansen om den for mordeftersøgte Søren Kams rejser til Danmark. Lenger var den første danske politiker, der tog politiske initiativer til at bekæmpe sygdommen AIDS.

Han forlod partiet sammen med Anne Grete Holmsgaard og gik i 1987 – også sammen med hende – ind i SF. Samme år forlod han imidlertid politik og blev udviklingschef i Muskelsvindfonden. I 1993 meldte han sig ud af SF. Han har været medlem af Det Centrale Handicapråd, Patientskadeankenævnet og Ankestyrelsen efter indstilling fra Danske Handicaporganisationer og af Patientklagenævnet efter indstilling fra Amtsrådsforeningen. 

Lenger har desuden været medlem af Lokalnævnet for politiets virksomhed i Aarhus. I 2009 modtog han Vanførefondens Opmuntringspris på 25.000 kr.

Referencer 
 Jørgen Lengers blog på Modkraft.dk

Personer fra Frederikshavn
Folketingsmedlemmer i 1980'erne
Tidligere folketingsmedlemmer fra VS
Tidligere folketingsmedlemmer fra SF
Medlemmer af Aarhus Byråd
Folketingsmedlemmer, der har fået ophævet deres parlamentariske immunitet
Løsgængere i Folketinget i 1900-tallet
Ludvig 1. af Spanien

Ludvig 1. (25. august 1707 – 31. august 1724) var konge af Spanien i 1724.

Ludvig var den ældste søn af Filip 5.. Da denne abdicerede 15. januar 1724 blev Ludvig konge, men han døde syv måneder senere af kopper. Filip blev konge for anden gang.

Regenter af Spanien
Fyrster af Asturien
Huset Bourbon
Katolske monarker
Personer fra Madrid
M60 Patton

M60 MBT (Main Battle Tank) er en kampvogn produceret i USA. Der er bygget mere end 15.000 stk. af den i forskellige varianter og typer. Den blev færdigudviklet i 1959, og de første blev udleveret til hærenheder i 1960. Produktionen stoppede i 1983. Den var i mange år USA's hovedkampvogn, indtil den gradvist blev afløst af M1 Abrams. Den blev solgt til over 20 lande og er stadig i brug i eksempelvis Israel, Tyrkiet, og Ægypten. USA brugte den i rollen som MBT så sent som i Golfkrigen, 1991, hvor den stadig blev brugt af nogle enheder fra US Marine Corps. Brovognsudgaven af M60 er endnu i brug i USA. 

Kampvogne
Våben fra USA
Club Faust

Club Faust var en dansk koncert- og eventarrangør indenfor de mere mørke musikalske genrer.

Tidligere var Club Faust en alternativ natklub og et spillested i København, som hovedsageligt henvendte sig til den gothiske og Industrial-prægede danske undergrund.

Club Faust husede bl.a. de markante klubber 'The Black Cat' og 'The Dragonfly Society' m.fl. og blandt arrangørerne var også Club Stahlwerk og Club Braincorp.

Stilen på Faust var hovedsageligt inspireret af musik-genrene: Goth, Industrial, Neo-Folk, Batcave, EBM, Darkwave, Synth, Dark Rock m.m. Senere blev der dog åbnet op for andre genrer som punk, rockabilly, Indie og metal. Der var livemusik som oftest på onsdage samt fredag/lørdag med danske og udenlandske kunstnere. Herudover var der løbende mange special arrangementer.

Club Faust åbnede den 27. juli 2007 på 1. sal t.h. i Huset i Magstræde (ved siden af den hedengangne 80'er post-punk klub Barbue) og flyttede den 12. juni 2009 til mindre lokaler i Skindergade 20 i København, der tidligere havde huset klubber som Disco Volante, Spirit og Cockpitt. Klubben i Skindergade lukkede den 22. marts 2011, efter at Club Faust havde eksisteret i næsten 4 år.

Bands og arrangementer 
Af markante arrangementer på Club Faust kan bl.a. nævnes The Eighties Are Back, Hellektro UV Blackout party, Black Cat Military Party, Lena Quist Midnight Fashion Show, Cabarét Curiosa, Hellektro Cyber Vampires, Cabaret Carnivale, Cabaret Papillon, Twin Peaks Tribute Night, So Fucking 90's, Military Party, DDR – Disco From Behind The Iron Curtain, Night Of A Thousand Lights (Wagner fest), Kill Your Idols, Cabaret Verwandlung, Black Cat Halloween, Dark Market, en lang række afterparties, tribute nights, releases, memorials samt Faust's nytårsfester m.m.fl.

Af bands der gæstede klubben kan bl.a. nævnes Chainsaw Eaters, Melting Walkmen, Hola Ghost, Soreazis, Pink Marines, Touch Me Thermo, Ras Bolding, India, Vomit Supreme, Die Perlen (DE), Allerseelen (AT), Miel Noir (BG/DE), Cryo (SE), Maskinoperatör (SE), D-Tox (SE) m.m.fl.
Faust lukkede i Magstræde efter pres fra beboerne som fandt klubben støjende.

Eksterne kilder/henvisninger 
 Club Faust's officielle website 
 Club Faust på Facebook
 Om Club Fausts lukning på Gaffa.dk – 22.3.2011 
 Club Faust holder 3 års fødselsdag – artikel på Gaffa.dk – 23.7.2010  
 "Club Faust flytter" artikel på Gaffa.dk – 27.5.2009 
 "Martin Hall holder foredrag på Faust" Gaffa.dk – 16.1.2009

Referencer 

Natklubber i Danmark
Spillesteder i København
Indre By (København)
Giorgio Vasari

Giorgio Vasari (født 30. juli 1511, i Arezzo, Toscana, død 27. juni 1574, i Firenze) var en italiensk maler, arkitekt og kunstnerbiograf. Vasari blev uddannet maler hos Andrea del Sarto, men fungerede også som arkitekt inspireret af Michelangelo, og påbegyndte blandt andet byggeriet af Uffizi-galleriet. 

Giorgio Vasari er mest kendt som forfatter til bogen Le Vite delle più eccellenti pittori, scultori, et architettori ("Om de mest fremragende malere, skulptører og arkitekters liv"). Det omfattende værk gør ham til en af verdens første kunsthistorikere, og han er blandt de første, der anvender udtrykket "renæssancen".

Litteratur 
 Einar Rud, Giorgio Vasari : renaissancens kunsthistoriker : en biografi, Gyldendal, 1961.

Referencer

Ekstern henvisning 

 De bedste kunstneres levned… (på italiensk)
 Hjemmeside til Vasari-museet i Arezzo (på italiensk) 
 Vasari og kunsthistorien (på dansk)

Malere fra Italien
Arkitekter fra Italien
Kunsthistorikere fra Italien
Renæssancearkitekter
Manieristiske malere
Medlemmer af Accademia delle arti del disegno
Italienere i 1500-tallet
Prittriching

Prittriching er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Prittriching.

Geografi 
Prittriching ligger i Region München.
 
Der er kun landsbyerne Prittriching, Winkl.

Historie 
Prittriching hørte til Rentamt München og Landgericht Landsberg i Kurfyrstedømmet Bayern.

Eksterne henvisninger
Carlo Goldoni

Carlo Osvaldo Goldoni (født 25. februar 1707, død 6. februar 1793) var en italiensk dramatiker og librettist.

Goldoni blev født i Venedig. Han blev uddannet som sagfører. Men fra sine tidligste år – og til sin fars store harme – var han besat af teater. Fra 1730'erne begyndte han at skrive teaterstykker. Hans første prøver var tragedier, men snart lærte han at blande commedia dell'arte med Molière og blev Italiens mest beundrede komedieforfatter. I 1737 blev han teaterdirektør på Teatro Malibran i Venedig.

I 1761 flyttede han til Frankrig og skrev derefter mest på fransk.

Udvalgt biografi 

 Il servitore di due patroni (1745)
 L'Arcadia in Brenta (1749, libretto til en opera af Galuppi)
 La locandiera (1753)
 La buona figliuola (1760, libretto til en opera af Piccinni)
 Le Bourru bienfaisant (1771)
 Mémoires (1787, selvbiografi)

Dramatikere fra Italien
Dramatikere fra Frankrig
Librettister fra Italien
Commedia dell'arte
Italienere i 1700-tallet
Arbejderpartiet (Tyrkiet)

Arbejderpartiet (tyrkisk: İşçi Partisi) er et tyrkisk politisk parti, der blev grundlagt i 1992. Partiet er kendt for at kombinere maoistiske ideer med tyrkisk nationalisme, hvilket adskiller det fra andre partier på den tyrkiske politiske venstrefløj. Partiet har ikke på noget tidspunkt opnået over 1% af stemmerne ved parlamentsvalg i landet.

Politiske partier i Tyrkiet
Krasnapolsky

Krasnapolsky, også kaldet Café Kras, var en café og natklub i Vestergade i Indre By i København.

Stedet blev grundlagt af brødrene Gregers og Michael Bjørn Hansen, Charlotte Breum og Anders Linnet. Det åbnede 19. april 1984 og var særlig i 1980'erne et af byens mest populære steder. Krasnapolsky havde skiftende kunstudstillinger. Frem til 1996 drev Anders Linnet stedet. 

Stedet blev overdraget 29. december 2012 af indehaver Marco Til RECOM. I dag rummer lokalerne cocktailbaren Butchers.

Litteratur 
 Krasnapolsky – ti års cafeliv (1994)

Kilder 
 20-års jubilæum: Et 80'er-ikon fylder rundt, Politiken 16. april 2004

Referencer 

Etableret i 1984
Ophørt i 2012
Natklubber i Danmark
Værtshuse og spisesteder i København
Indre By (København)
Abbath Doom Occulta

Olve Eikemo (født 27. juni 1973, Bergen, Norge), bedre kendt som Abbath Doom Occulta, er en norsk sangskriver, sanger, guitarist, bassist, trommeslager og en af hovedmændene bag det kendte black metal-band Immortal. Før han dannede Immortal, spillede Abbath bas i det tidlige norske ekstremmetal-band Old Funeral sammen med det senere Immortal-medlem Demonaz og Varg Vikernes, som senere dannede Burzum (selvom de ikke alle var i bandet på samme tid). Mens han spillede med Old Funeral kom Abbath også med i Demonaz' band Amputation, som senere skiftede navn til Immortal. Han spiller også bas i Demonaz' eget band.

Selvom han ikke primært er trommeslager, er han også kendt for at være overraskende god på trommer og bruger endda tenikker såsom blast beats og dobbelt stortromme (som det kan høres på de to Immortal-album Pure Holocaust og Battles In The North).

Eksterne henvisninger 
 

Bassister fra Norge
Guitarister fra Norge
Trommeslagere fra Norge
Keyboardspillere fra Norge
Sangere fra Norge
Nokturnal Mortum

Nokturnal Mortum er et black metal-band fra Ukraine. De bliver associeret med NSBM-bevægelsen.

Historie 
Bandet var tidligere kendt som Suppuration, derefter Crystalline Darkness og endelig Nocturnal Mortum (med et c). Nokturnal Mortum fik deres første vestlige opmærksomhed ved udgivelsen af albummet Goat Horns, deres andet studiealbum, og blev kendt for at have to keyboardspillere på albummet, ofte endda på samme sang. Bandet indspillede en coverversion af Burzums "My Journey To The Stars" til hyldestalbummet Visions - A Tribute to Burzum.

Medlemmer 
 Knjaz Varggoth – Vokal, guitar
 Saturious – Keyboard
 Vrolok – Bas
 Astargh – Guitar
 Odalv – Trommer

Tidligere medlemmer 
 Sataroth – Keyboard
 Karpath – Guitar
 Munruthel – Trommer
 Alzeth – Guitar
 Wortherax – Guitar
 Xaarquath – Bas

Diskografi

Album 
 1997: Goat Horns
 1998: To The Gates Of Blasphemous Fire
 2000: NeChrist
 2005: Weltanschauung
 2008: The Voice Of Steel

Ep'er 
 1997: Return Of The Vampire Lord
 1997: Marble Moon
 2003: The Taste Of Victory
 2007: Eastern Hammer

Demoer 
 1995: Twilightfall
 1995: Black Clouds Over Slavonic Lands
 1996: Lunar Poetry

Splits 
 1997: Path Of The Wolf / Return Of The Vampire Lord (med Lucifugum)

Andre 
 2004: Eleven Years Among The Sheep (opsamlingsalbum)

Eksterne henvisninger 
 Oriana Music 
 Rockdetector.com: Nokturnal Mortum

Musikgrupper fra Ukraine
Black metal-grupper
Folkemetalgrupper
Nynazistisk musik
Musikgrupper fra 1994
Victor Buller Turner

Victor Buller Turner VC CVO (17. januar 1900 – 7. august 1972) var en engelsk modtager af Viktoriakorset, den højeste og mest prestigefyldte dekoration for tapperhed overfor fjenden der kan tildeles til britiske og  Commonwealth militærpersoner.

Baggrund 
Turner blev født i Reading i Berkshire, søn af Charles Turner fra Royal Berkshire Regiment, og hans kone, Jane Elizabeth (tidligere Buller). Han var yngre bror til sekondløjtnant Alexander Buller Turner VC og var i familie med General Sir Redvers Buller VC. Han boede i Thatcham indtil han flyttede til Suffolk efter krigen.

Detaljer om Victoriakorset 
Han var 42 år gammel, og var en midlertidig oberstløjtnant i prinsgemalens riffelbrigade i den britiske hær under 2. verdenskrig da følgende hændte, som han fik et VC for:  

Den 27. oktober 1942, ved El Aqqaqir i den ægyptiske ørken under Andet slag om el-Alamein havde oberstløjtnant Turner kommandoen over en bataljon fra Rifle Brigade. Efter at have taget en tysk stilling afviste bataljonen desparate angreb fra 90 kampvogne, og ødelagde eller beskadigede 50 af dem. Under kampen var en af 6-punds kanonerne kun bemandet med en officer og en sergent, så oberstløjtnant Turner sluttede sig til dem som lader, og sammen ødelagde de yderligere 5 kampvogne. Først da den sidste kampvogn var blevet slået tilbage, gik man med til at få behandlet et sår i hovedet.

Medaljen 
Hans Viktoriakors fremvises på Royal Green Jackets Museum i Winchester, England.

Eksterne links 
 Lieutenant Colonel V.B. Turner in The Art of War exhibition at the UK National Archives
 Location of grave and VC medal  (Norfolk)
 Find-A-Grave biography

Officerer fra Storbritannien
Personer fra Reading
Invincible (panserskib)

Det franske panserskib Invincible var søsterskib til La Gloire, der var verdens første panserskib. Bygningen af panserskibe indledte et nyt flådekapløb mellem Frankrig og Storbritannien, og det var vigtigt for den franske marine at få et forspring i konkurrencen. Derfor blev både Invincible og det tredje skib i serien, Normandie, bygget af træ, der ikke var lagret godt nok, fordi der ikke var tid til at vente. Resultatet var, at begge skibe hurtigt begyndte at rådne, og Invincible blev kasseret allerede i 1872, efter kun ti års tjeneste. Navnet Invincible betyder uovervindelig.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979,

Se også 
 Andre skibe med navnet Invincible.

Slagskibe fra Frankrig
Vandbregne-ordenen

Vandbregne-ordenen (Hydropteridales) el. (Salviniales) er en orden af vandlevende Bregner. Af udseende er de markant forskellige fra de fleste andre (landlevende) bregner, og de adskiller sig desuden ved at være heterospore, dvs. de har 2 forskellige typer sporer (megasporer og mikrosporer), der udvikler sig til hhv. hun- og han-gametofytter. Gametofytterne er dermed endospore, dvs. de gennemgår hele deres udvikling indenfor sporevæggen. Kombinationen af heterospori og endospori er "frølignende", og vandbregner minder dermed mere om Frøplanter end andre bregner.

 Pilledrager-familien (Marsileaceae)
 Azollaceae
 Salviniaceae

Opdelingen følger ITIS.

Pilledrager-familien var tidligere placeret i en separat orden, Pilledrager-ordenen (Marsileales).

Bregner
Planteordener
Verisme

Verisme (it. verismo af vero, virkelig) er betegnelsen på en litterær-musikalsk, kras-realistisk stilretning i slutningen af 1800-tallet; den er beslægtet med den franske naturalisme. Udtrykket anvendes især om den operatype som Mascagni indledte med Cavalleria rusticana, og som fulgtes op af blandt andet Leoncavallo og Puccini.

Historie 
Verismen opstår i Italien, hvoraf ordet ”verismo” stammer . Rent historisk er verismen og de naturalistiske tanker starten på en større modstrømning, der finder sted i 1800-tallet. Man gik imod den romantiserede livsopfattelse, og naturalismen blev derfor udbredt i litterære sammenhænge. Naturalismens filosofiske parallel er den videnskabelige metodelære positivismen, der formuleredes af franskmanden Auguste Comte o. 1840. Disse retningers tænkemåde var at beskrive verden som den lod sig vise i sin fysiske form, altså det der lader sig erfare. Bestræbelserne lå i at skildre de undersøgte fænomener – hvad enten det var naturen eller menneskelige forhold – som kendsgerninger, der er underordnet en lovmæssighed. Hvad man i litterære sammenhæng forsøgte at skildre var derfor den elendighed, der fulgte med den samfundsmæssige udvikling. Verismen var således Italiens svar på denne naturalisme, der dog skilte sig ud fra den franske og engelske, der især beskæftigede sig med storbyens mennesker. I modsætning til disse markerede den litterære verisme sig som en regionalt bestemt retning.

Eksempler 
En af de førende litterære skikkelser i Italien var Giovanni Verga (1840-1923), der koncentrerede sig om livet i landsbyerne på Sicilien. De første komponister, der formidler verismen i sin prototypiske form er, som nævnt, Mascagni med Cavalleria Rusticana (1890) og Leoncavallos Bajadser (1891). De veristiske komponister bestræbte sig på at være så virkelighedstro i deres musikalske beskrivelser af miljøer, som publikum kendte fra landet eller byerne. Puccini kom således vidt omkring: Paris med La Bohème (1896), Rom med Tosca (1900), Nagasaki med Madame Butterfly (1904) og det vilde vesten med La Fanciulla del West (1910). En slags musikalske input fra hele verden, som ville skildre en form for kultur og livssituation, hvor verismen virkelig kom til udtryk fx ved, at handlingerne fokuserede på de store følelser. Det dramatiske skulle frem. Lidenskaben skulle være tydeligt til stede, både i den nedskrevne musik og i fortolkningen. Præcision ofredes til fordel for ”udtryk”. Klassisk kunnen og teknik ofredes for ”format”. Således blev den ”ægte”, fuldt udfoldede verismo, meget støjende.

Kilder og henvisninger 

 Cavalleria rusticana har en kategori på Commons: Cavalleria Rusticana med blandt andet en lydfil.

Stilperioder
Opera